Hermione

Hermione en Greka mitologio esas heroido, nura filio di Helena e Menelaos.

Kande elua matro eskapis kun Paris a Troya, ed elua patro iris a Troya-milito, Hermione esis sub sorgo di Klitemnestra.

Hermione ja ante la milito fiancesis kun Orestes (filiulo di Agamemnon e Klitemnestra), ma pose elua patro decidis ke ilua filiino divenis spozino di Neoptolemos (filiulo di Ahileus), qua dum Troya-milito mortigis Priamos. La mariajo esis ne sucesa: el ne amis sua spozulo e li havis nula filii, Neoptolemos havis filiuli kun rejido Troyana kidnapita pos la milito Andromahe.

Pro jaluzeso Hermione volis mortigar Andromahe ed elua filiulo Molosos, ma olda patro di Ahileus Peleus ne lasis.

Neoptolemos mortigesis da Orestes, qua plu frue mortigis sua matro e elua amanto, e pose il e Hermione divenis gespozi.

Honore di la rejido esas nomo di asteroido de asteroido-zono – 121 Hermione.

Kategorio:Rejidi di Greka mitologio
Kategorio:Heroi di Greka mitologio